bavarian-nlp/barwiki-20250901 huggingface dataset:
Boarischkult

Boarischkult is a Initiative zur Erhoitung und Förderung vo da boarischn Kultur. Seit Dezemba 2020 trett de Initiative vor ollem durch des boarischsprachige Online-Magazin Boarischkult auf. Boarischkult vasuacht, a Plattform fia olle kulturellen Tätigkeitn zu bietn, de mit'm boarischn Lebnsgfui in Vabindung stengan.
Entstehung.
Mitte 2018 is aus da Idee, Anglizismen durch neie boarische Werter zu ersetzn, de Facebook-Seitn "Neiboarisch" entstandn.
Kurz danoch is de Instagramseitn "Boarischkult" ois Ablega entstandn, auf dera zusätzlich typisch boarische Werter auf hochdeitsch definiert oda lustige Wortspiele präsentiert wern.
Noch und noch is da Fokus vo a humorvollen Kreativität zu a ernsthaftn Förderung boarischa Kultur gwechslt. Ois Konsequenz is daraus im Dezember 2020 as Online-Magazin "Boarischkult" entstandn.
Logo.
As Boarischkult-Logo is a typisch boarische, weiß-blaue Rautn in am blaun Kreis. Da Kreis soi de Ewigkeit vo Kultur symbolisieren, in de boarische Kultur(Rautn) fest eigschlossn is.
Neiboarisch.
Da Ofang vo da Initiative "Boarischkult" war de Idee vor ollem Anglizismen auf Boarisch zu übasetzn und dadurch dem daraus jeweils entstandnen Neologismus a boarische Charakteristik aufzumdrucka, z. B. druckt des neie boarische Wort "Gscheidkastl" fia "Smartphone" de kritische Hoitung vom Bayern gegenüba technischn Neierungen.
Online-Magazin "Boarischkult".
Boarischkult war aa as erste boarischsprachige Online-Magazin, des Artikel vo verschiedene Autoren auf oana Plattform zamfasst und damit ned nur zur Erhoitung, sondern aktiv zur Förderung vo boarischa Kultur beitrogt.
De aktuellen Rubrikn san "Gschichtn", "Gedichte", "Tradition", "Künstla", "Leid &amp; Lebn" und "Natur" (Stand Dezember 2024). Ziel vo da Seitn is de Übawindung der neizeitlichen Kurzweiligkeit ois Erscheinung in de sozialen Medien, indem substanziell wertvolle Inhalte vo verschiedene Nutzer bereitgstäit wern kennan.
Ә

Ә (gloa ә), aa "(kyrillischs) Schwa" gnannt, ist a Buachstob aasm kyrillischn Oiphabet, der in vuin Sprochn gnutzt wiad. Im Baschkirischn, Kasachischn und Tatarischn is d Lautweat  , im Dunganischn , im Kalmückischn und Kurdischn und im Abchasischn isa . Buchstobmkombinationa mid ә zäin in d abchasischn Sproch a ois extra Buachstobm und ham eigne Positiona im Oiphabet.
Roibal

A Roibal, aa "Roibial" (dt.Rollbeere), "Klabusdabial", "Wintakiaschn" isa gloas Bial, a Kugal wos se aus Globabbia- und Gwandfitzal, Hoor und Gschiis zamsezd.
Iwas Laafa, Raalfohn und Keglscheim, wuzld se a Roibal diaggad zwischa de Ooschbagga säiwa zam. Dano gfindmas ofd im Ooschhoor, wos aned so leichd aussakemma woind. Und wensdas zubfa duasd, ebba mid Gwoid, no reissda glei a bo Ooschhoo mid aus. 
Owa weis kam no a Ooschhoor und a Schammhoor gem duad, hand d Roibal scho boid ausgschdoam. S Woschn und Boon oi Dog, mengd Roibal goned.
Im Netz.
das will ich wissen
Gloana Arba

Da Gloane Arba ligd im Boarischn Woid und is da häxde Beag in da Owabfoiz. D Grenz ins Niadaboarische umme, laafd iwa sein und iwan Gibfe fom Groussn Arba.
Sisowaraso, das ned da gloa Arba da häxde Bunkd fo da Owabfoiz is, sundan a Fäisnriagl fom Groussn Arba, wesdle fom Gibfegreiz. Da Gloane Arba is so hou wia 1383,6 m iwa NHN hand. Und da Fäisnriagl hod duat wo 
gmessn woan is, 1439,6 m.
Am Gibfe schdäd a Hoizgreiz mid Gibfebiachl und wer se no umschaugd, schaugd in Laama Winke und ins Zäiatoi. Wens ned schneibd.
Log.
Im niadaboarischn ligd da Gibfe fom Gloana Arba, z Bomoas im Landgroas Reng,
im Owabfäizischn, z Lohbeag im Landgroas Cham.
Región de Ñuble

De Región de Ñuble buidt de XVI. Region vo Chile. D Hauptstod vo da Region is Chillán. De neie Region is am 6. Septemba 2018 nei erricht woan und is aus da "Provinz Ñuble" fiaraganga, de zua VIII. Region (Región del Bío-Bío) ghead hod. Se hod 480.609 Eiwohna (Stand Voikszählung 2017) auf arana Flächn vo 13.178,5 km².
Provinzn.
Aus da Region, de friara grod aus oana Provinz bestandn hod, hand drei neie Provinzn gschaffa woan. De Provinzn: Itata, Diguillín und Punilla.
Moai

Moai (Oizoi: Moai, rapanui "Moai Maea" ‚stoanane Figua‘) wean de riesign Stoastatuen auf da Ousdainsl gnennd. De Monolithn hand menschliche Figuana und hand vo de Rapa Nui woascheinle zwischn de Joa 1250 und 1500 heagstäid woan. Fast de Häiftn davo stengand nu bei Rano Raraku, am Hauptbloz, oba mehrane hundat hand späda vo do wegadbrocht woan und auf da ganzn Insl vateild woan.
Mazahua-Sproch

Mazahua "(Jñatio) san" zwoa indigene Sprochn, as d Sprochfamij Otomangue-Sprochn, de noh midananda Vawandt san und vo d Ethnie d Mazahua gredd in Mexiko wern. 
Laut d Voikszäiung vo 2010 wiad de Sproch vo ungefähr 137.000 Menschn besondas im Ixtlahuaca-Tal "(valle de Ixtlahuaca)" a d Grenz zwischn den Bundesstootn México und Michoacán gredd. SIL International untateilt des Mazahua in zwoa Oanzlsprochn.
Ƀ

Ƀ (gloa ƀ) is a Buachstob vom lateinischn Schriftsysdem, dea aas oan B mid an Querstrich bstäid. Ƀ wiad in Jorai und Katu, sowia zua Dostäiung vo oidsächsischn Textn vawendet. 
Bevor des Bitcoin-Symboi im Juli 2017 in Unicod afgnumma worn is, woa der Buchstob ois Easatzzoachn fias Bitcoin-Symboi in Diskussion.
Dostäiung afm Computer.
Unicode enthoit des B midm Querstrich im Unicodeblock Lateinisch, erweidad-B an den Codepunktn U+0243 (Groußbuachstob) und U+0180 (Gloabuachstob).
Des fast gleiche Zoachn „␢“ (U+2422 im Unicodeblock Symboie fia Steiazoachn) hod in den 1960er Joarn ois sichtbors Symboi fia a ned sichtbors Laarzeichn dient (englisch "blank"). In neian Computern wiad des aba nimma vawendt.
Marktheidenfeld

Marktheidenfeld is a boarische Stod im untafränkischn Landkroas Moa-Spessart.
Geografie.
Log.
De Gmoa liagt am linkn Ufa vom Moa zwischn Kilometa 177,52 und 187,41 sowia am rechdn Ufa vom Moa zwischn Kilometa 176,75 und 180,16. Da topographisch hechsde Punkt vo da Gmoa befindet si auf (Log) auf da Bundesautobahn 3 am Porkplotz Kohlsberg, da niedrigste liagt im Moa auf (Log).
Gmoagliedarung.
De Stod Marktheidenfeld bstähd aus siwa Stodtei:
Es gibd de Gemarkunga: Altfeld, Glasofen, Marienbrunn, Marktheidenfeld, Michelrieth, Oberwittbach und Zimmern.
Gschicht.
Gmoagrindung.
Duach des Zwoate Gmoaedikt am 17. Mai 1818 is da Moakt Heidenfeld a Gmoa gewoadn.
Eihgmoanunga.
Om 1. Jenna 1972 is de bis dohi seibsdändige Gmoa Glasofen eihgegliadert woadn. Om 1. Juli 1974 is Zimmern hizukema. Marienbrunn is om 1. Jenna 1975 gfojgt. Om 1. Jenna 1976 is Altfeld somt seina om 1. Jenna 1972 eihgegliaderta Ortstei Michelrieth und Oberwittbach eihgegliadert woadn.
Vakeah.
Marktheidenfeld is iwa de A 3 Frankfurt-Wiazbuag (Oschlussstejn Marktheidenfeld und Wertheim-Lengfurt) z'eareichn.
GeckOS

GeckOS/A65 is Unix-ortigs Betriabssysdem fia Computer midm MOS6502-Prozessor. Ob 1989 is vom André Fachat urspringlich ois "OS/A" fian Sejbstbacomputer CS/A65 „Gecko“ mid Speichavarwoitungseinheit (MMU) entwickelt und unta d GPL v2 ois freie Software vaöffntlicht woan. Das aa af äitan Computer ohne MMU funktioniat, is unat andan aa afm Commodore 64 und sogoa afmCommodore PET fia Modeje mid mind. 32 kB Oawatspeicha, portiat woan. Mid d ebmfois vom André Fachat entwickltn lib6502 san a Programme de fia LUnix gschrimm san laaffähig.
GeckOS untastitzt präemptives Multitasking und Multithreading, Signale und Semaphore, sowia oanige Unix-Shell-Funktiona (z. B. Piping).
De letzte Vasion is 2.0.9 vo 2013.
Khrustalnyj

Khrustalnyj oda in englischa Schreibweis Khrustalny (ukrainisch ; russisch /"", weatle eppa „Roude Liachtstroin“) is a Stod in da Ukraine im Oblast Lugansk. De Stod sejm hod umara 81.000 Eihwohna, de Stodgmoa 124.000 (Novemba 2012).
De Stod is am Ofang vo de 1920a Joar ois "Krindachjowka" grindt worn und anno 1929 in Krasnyj Lutsch umgnennt worn. Khrustalnyj is a wichtigs Zentrum fia de Koinfeadarung im Donbas.
Calama

Calama is a Stod im Noadn vom sidamerikanischn Andn-Staat Chile. Se ligt a da Región de Antofagasta und hod 158.487 Eiwohna (Stand 2017).
Geografie.
De Wüstnstod Calama ligt aufaram Zwischnhochplateau mittn a da Atacamawüstn, ebba 600 km sidle vo da Hofnstod Arica.
Mid am Joaresniadaschlog vo 0 mm is de Stod oana vo de druggastn Oate vo da Wäid. Desweng gibt praktisch koi Vegetation a da Umgebung vo da Stod.
Gschicht.
D Stod hod friaras amoi Chiu-Chiu ghoaßn und is 1840 nochad in Calama umgnennd woan und se hod damois zu Bolivien ghead. Am Soibedagriag is de Stod dann am 23. März 1879 vo chilenische Soidatn eignumma woan und ghead seitdem zu Chile. 1886 hod de Stod a Anbindung an d Eisnboh griagt.
Nochdem a da Natt vo da vaseichtn Kupfamine Chuquicamata seit am 1. Januar 2003 neamd mea lem deaf, hod Calama a rasants Wochstum gseng.
Sengaswiadigkeitn.
Calama is koa ausgsrpochane Touristnstod oba a Besichtigung vo da narrisch groußn Kupfamine is gwies ebs zum oschau.
Wiadschoft und Vokea.
A Groußteil vo da Bväikarung is beruflich a da Kupfamine Chuquicamata, am gresstn Kupfabeagweak vo da Wäid vabundn.
Duach Calama fiahd a Bohnstreck, de de Hofnstod Antofagasta mid Oruro in Bolivien vabindt. Se is dafia do, as Kupfaerz vo da Mine in Calama zum Hofn vo Antofagasta zum bringa, zum andan is a de Vabindung fia Bolivien zum greßtn Exporthofn vo Chile, Antofagasta. Bis 2005 is a wechntlich a Personenzug noch Oruro gfohn. Calama hod an Flughofn. A Busvabindung zu andane Teile vom Land besteht a.
2011 is Calama a Ettapenoat a da Routn vo da Rally Dakar gwen.
Mali

Mali ( [], [], amtle Republik Mali) is a Binnenland in Westafrika. A dem Land mid arana Gress vo ebba 1,24 Millionen km² lemand um de 18,7 Millionn Menschn (Stand 2017). 
D Hauptstod vom Land is Bamako. Da gresste Teil vo da Bväikarung lebt am sidlichn Teil vom Land a de zwoa groußn Fliss. Am Niger und am Senegal. Da Noadn dastreckt se bis a de Sahara eine und is grod ganz dinn besiedlt.
Aufm Gebiet vom heindign Mali hamd am Laufe vo da Gschicht drei Reiche exisdiad de an Transsaharahandl kondroliad hamd. As Ghana-Reich, as Mali-Reich, vo dem a as modeane Land an Nam hod, und as Songhai-Reich. Am spädn 19. Joahundat is as Gebiet auf dem as heindige Mali ligt a Teil vo Französisch-Sudan woan. Zam mim Nochban, am Senegal, hod de Mali-Föderation 1960 sei Unabhängigkeit vo Frankreich griagt. Kuaz danoch is de Fedaration zambrocha und as Land is unda seim heindign Nam unobhängig woan. Noch arana langa Heaschoft vo oana Partei hod a Militärputsch 1991 zu arana Vaobschiedung vo na neia Vafossung gfiahd und es hod se a demokradischa Mehrparteienstoot etablian kinna.
Im Jenna 2012 is da Konflikt in Noadmali wieda eskaliad und seitdem is as Land nimma zua Ruah kemma.
Gildn fo Florenz

D Gildn oda d Zimfd fo Florenz hand im 13.Joohundad aafkemma gwen.
Gnennd woan hans ois Kunsd, wiad "Arti Maggiori" (grousse Kunsd) und d "Arti Minori" (gloane Kunsd).
Fo da Arti Maggiori hods siime gem, wiad Gäidwexla (Arte del Cambio), Duach und Bäizhandla, Woidaoawada (Arte della Lana). De gloa Kunsd hand Handweaka wia da "Schmiid, da Schuamocha, da Stoamezz" gwen. Fo da gloan Kunsd hods neine gem und de hom aa gsäischofdle ned aafschdeing kinna. 
De Gildn hom eigane Heisl kod wosase droffa hom. Aa Bankn wiad Medici hand in Gildn gwen, sogoa in faschine, weis ja ned grod Gäidwexla oda Duachhandla gwen hand.
Gonfaloniere

Da Gonfaloniere (Faandldroga fo it. gonfalone = Faandl), is im Middloita und da Renaissance, z Italien und bsundas z Florenz a hous Amt in da Gmoa gwen.
Z Florenz is da Gonfaloniere da hexde Bosdn in da Signoria (Biagaregiarung). Dano hand 8 Prior kema gwen, 3 dafo fo de middlan Zimfd, fimfe fo de grässan Zimfd (arti maggiori).
Ois Prior isma ned gwäid, sundan aussa glosd woan. D Regiarungszeid is zwe Monad gwen und dano hodma easchd no drei Joo wida Prior wean deafa.
Da Gonfalone di Giustizia (Faandldroga fo da Justiz) is offizäi da Bräsident fo da Republik und fo da Amää gwen und nembei no da Aafbassa fo da Stodfahn, de af Brozessiona middrong woan is. Und dasma an Gonfaloniere oiwei glei dakennd hod, is sei Iwaziaga Puapua gwen mid Hermelinfäi (Wiislfäi) und goidane Greizl.
Im Netz.
Italia Living Episode 4: The Medici Dynasty – Cosimo de’ Medici in the Signoria
Vokal

A Vokal is a syllabischa Sprochlaut, da wou oun a Zammzejng von Vokaltrakt virabracht wiad. Vokalna ghejan zou de zwouanan prinzipiellnan Klassnan vo Sprochlautt, de Anda san de Konsonantna. De Vokall untaschein se i da Wejhait (Qualitet), i da Lautstiakn un i da Vokalleng (Quantitet). Se han gwenle stimmhaft u stoak involviad i prosodischa Variaziona wej (lautnate) Gferbthait, Melodik u Batonung.
Es Woat "Vokal" kumt von lateinischn "vocalis", also ebs midrana Stimm, wou ejara daschallt, dass ma s hejad. Af Englisch, owa omed aa af Boarisch, wiad des Woat fia des akkustischa Vokalgreisch, es wou ma hejan ko, u des gschrima Vokalsymbol, es wou ma lesn ko, gnutzt.
Definizion.
Es git zwou Definiziona vo Vokaln, oa is fonetisch, dej onda – fonologisch:
Dej fonetischa Definizion von an "Vokal" (d.m. a Laut oun a Zammzejng von Vokaltrakt) passd ned alrid zamm mid da fonologischn Definizion (d.m. a Laut, da wou en Silmkean furmt). Dej Approximantna u zoing des: Allzwoa san oun vill Zammzejng in n Vokaltrakt (also fonetisch praktisch Vokall), owa se stengan om Õfang vo da Silm (wej in "jo" u "wul") wos fonetisch glaam louad, dass a Konsonantn waratn. A so a Streit findt se aa zwengs dem, wos a Woat wej engl. "bird" in an rhotischn Dialekt an r-gfeabtn Vokal oda an syllabischn Konsonant houd. Da amerikanischa Linguist Kenneth Pike (1943) hod viargschlong bar an blouss fonetischn Vokal von an "Vokoidn" zen reḏn, mid dem wou un aframol Vokoidna u koa Vokalna ned waratn. Maddieson un Emmory (1985) hom danou afgrund von ana ganzn Reih vo Sprochna zoagt, dass d Halbvokall midrana stiarkan Vaschmöllaring von Vokaltrakt als wej d Vokalna virabracht wean, u vo deastweng schou wej a Konsonantna gseng wean kantatn. Dennat daradn se dej zwou Definiziona nu ba ondanan Lautnan beissn un i d Quea kumma, wej bspw. ban /l/ in noadb. "vll" oda aa ban syllabischn Nasal in engl. "button" u "rhythm".
Anton Berlinger

Anton Berlinger (* 7. Juli 1848 in Steyr; † 26. August 1920 a duat)) woa a owaöstareichischa Eisendrara und Mundortdichta.
Leben.
Berlinga is in Steyr in Owaöstareich auf die Wöt kuman und hot zwöf Geschwista ghobt. Er hot noch dem Wün von sein Vota a Lehr ois Eisenschmied obsoiviert und hot 40 Joa in Steyr in da Woffnfabrik goarbeit. Ongregt durch Anton Schosser hot Berlinga iwa 200 Gedichte geschrieben, von denen oba nua a Teu vaeffentlicht wuan is. 
In an Nochruaf in da Zeitschrift Togblott steht gschribn, dass Berlingas Gedichte die Freid on da Natua, die Liab zur Heimat umd zum Voik otmen.
Schierling

Schierling war fria des grösste Dorf vo Niederbayern. 1953, zur Dausndjorfeier, hams uns zum "Markt" gmocht, obwohl bei uns scho immer a Markt war. 1972 sama wega da Gebietsreform za Owapfalz kemma - seid dem san mir "Niederpfelzer".
Vui vo de Leid in de Gmeind'n um uns, song a "Schierlinger Gennßenkher", owa des is a andere Gschicht.
1978 war Gneindereform und mia ham zea Derfa dazugrigt.
Geiss Haejm

Da Geiss Haejm, oda aa da Helmut Josef Geiss, 1951 z Zwiesl af d Welt kuma un afgwoxn, is a Liadamocha, a Autoa, a Mola un a Blogga. 
Seit 1965 spuit ar an Bass an vaschidnane "Bands" oda Musegrupm, wia "The Admirals", "The Soundboys" u "Sound of Satisfaction", u hod no 1967 õghebt a deitscha u 1970 a boarischa Liada zen schreim. A hod a Asbuidung ois wia a Glosblosa gmacht u z Hanau u Berlin-Kreizbeag gorbad. 1970 is a af Westberlin aufezogn; 1972 hod a se durtn pedagogisch weita buidt un 1974 is a wida hoam, wora a pedagogischa Orbatn afgnumma hod. So hod a in Zwiesla Augustina-Juvenat af a Gymnasiastn afgschaugt, is 1977 a Internatsschef z Bod Wörishofa woan, wo a se bis 1992 um Kochschiala oda so kimmat hod; u hod vo 1992 bis 2001 ois wia a "Wohnstettnschef" ba da Lemshuif Reng gorbat. Ar hod umma 650 Liada gschrim; vo de wo umma zwoa Drittl af Nidaboarisch san. Seit 1978 is ar im ganzn siddeitschn Raum aftretn; i de 80ga hod ar aft aa ban Neambeaga Bardntreffn u vill i da Friins- un Ekologibewegung gspuit.
Corona-Pandemi 2020/21.
Seit 2020 vaeffntlicht ar midunta zer Corona-Pandemi Text u Video, i de wo ar vo Apartheid, Kohlendioxid-Rückatmung, Menschnvasuach, Pandemiinszenirung, da Gfohr vom Impfn, den Lug vo de Corona-Toudn u da Nein Weltordnung redt. Nema de ganzn Vaschwerungsidena u da Gscheidhafalwissnschaft findt se aa a Kritik, wia z. B. de vom Gscheft, wo d Politika mid de Maskn machn.
Bundesstroß 8

De deitsche Bundesstroß 8 (Abkürzung: B 8) beginnt on da niederländischn Grenz in Elten boa Emmerich am Rhein, duachqueat de Bundeslända Nordrhein-Westfalen, Rheinland-Pfoiz, Hessn und Bayern von Nordwestn noch Sidostn und endt in Båssa. Se valaft im Wesntlichn parallej zua A 3. In Östareich wird de Streck ois Nibelungen Straße (B 130) bis noch Hartkirchen (boa Linz) fortgfihrt. Die Bundesstroß 8 hod a Läng vo 689 Kilometan.
Fürstlich Löwensteinscher Park

Da Fürstlich Löwensteinsche Park is a 30,66 km² groußs gmoafreies Gebiet im untafränkischn Landkroas Moa-Spessart im bayerischn Spessart. Es is zu 97 Prozent bewoidt.
Geografie.
Log.
Da Fürstlich Löwensteinsche Park liagt zwischn da Gmoa Bischbrunn und da Stod Rothenfels. Da topographisch hechste Punkt vo da Gemarkung befindet si auf (Log) on da Hintere Bauhöhe, da niedrigste liagt boa Hubertushöhe auf (Log).
Nochbargemarkunga.
Nochbargemarkunga im Uahzoagasinn im Noadn ofongend san Forst Lohrerstraße, Neustadt, Rothenfels, Bergrothenfels, Windheim, Fürstlich Löwensteinscher Park (Hafenlohr), Esselbach, Fürstlich Löwensteinscher Park (Esselbach), Steinmark, Oberndorf, Bischbrunner Forst, Rohrbrunner Forst und Rothenbuch. Enklavn hod da Fürstlich Löwensteinsche Park vo Fürstlich Löwensteinscher Park (Bischbrunn), Fürstlich Löwensteinscher Park (Esselbach) und Fürstlich Löwensteinscher Park (Hafenlohr).
Gewässa.
Im Sidn vo da Gemarkung entspringt da Höchsterbrunnengraben. Duachn Noadn fliaßt de Hafenlohr.
Natuaschutz.
Aufm Gebiet vom Fürstlich Löwensteinschn Park liagn teiweis de Natuaschutzgebiete Hoher Knuck (NSG-00596.01) und Weihersgrund (NSG-00550.01).
Vakeah.
Duachn Fürstlich Löwensteinschn Park valafft de Kroasstroß MSP 26 vo Erlenfurt noch Windheim.
Ovalle

Ovalle is a Stood im "Gloana Noadn" vo Chile a da Región de Coquimbo. Se hod 111.272 Eiwohna (Stand: 2017).
Geografie.
Ovalle ligt ebba 86 Kilomedda siadle vo da Stood La Serena und is d Hauptstod vo da Provinz Limarí. D Stod ligt am Zammafluss vo drei Fliss, am Río Limarí, am Río Hurtado und am Río Grande.
Gschicht.
Ovalle is am 7. Mai 1831 grindt woan. An Nam hods vom friaran Präsidentn, am José Tomás Ovalle (1830–1831).
Sengaswiadigkeitn.
De Gengad um Ovalle hod recht vui prähisdoarische Fundsättn zum bietn. De Casa de Piedra (Felsformation) is a Bergüberhang, dea wos scha voa iba 10000 Joa vo de Uaeiwohna gnutzt woan is. Dinosaurier- und Fossilienfunde gibts am Monumento Natural Pichasca zum seng. Am Valle del Encanto („Tal des Zaubers“) 20 Kilomedda sidle von Ovalle gibts a prähisdoarische Kuitstättn, de ebba 4000 Joa oid is.
Wiadschoft.
D Stod Ovalle lebt zum Groußteil vo da Landwiadschoft und vom Tourismus. A wichtige Roin spuid a dera Gengad a da Weinanbau, z. B im Valle de Elqui und el Choapa.
Los Andes (Chile)

Los Andes is a Stood in Chile a da Region V Valparaíso. Se hod 66.708 Eiwohna (Stand 2017).
Geografie.
Los Andes ligt 70 Kilomedda neadle vo Santiago de Chile. A da Natt vo da Stood ligt a da hächste Beag vo Sidamerika, da Aconcagua.
Gschicht.
Grindd woan is de Stood 1791 ois Santa Rosa de los Andes und hod 1865 d Stodrechte griagt und is nochad in Los Andes umgnennd woan. 1887 is d Stood vo arana gaachn Cholera-Epidemie hoamgsuacht woan.
Wiadschoft.
De Stood is a wichtigs wiadschoftlichs Zendrum, se hod a direkte Strossnvabindung zua argentinischn Groußstood Mendoza. Vo 1973 bis 2004 hand vo de Automotores Franco Chilena do Auddos heagstäid woan.
Wegam Klima spuid a d Lanwiadschoft um d Gengad vo Los Andes a wichtige Roin.
Tourismus.
Wega da Natt zu de Andn is Los Andes a wichtige Zwischnstation zu de Ski-Gebiete. A boa Kilomedda vom Stoodzendrum wegad gibts a Thermalbod aram privatn Hotelkomplex. Siadle vo da Stod ligt da Nationalpark La Campana mid seine Poimwäida.
Nesvík

Nesvík [] (dänisch: "Næsvig", boarisch weatli: Londspizbucht) is a seid 2016 ubwohnde Uatschoft auf d Färöer om Ostgstod fo da Haptinsl Streymoy. Es hod a Flech fo 5,72 km2. Sei Postleitzoi is FO-437 und es ghead seidm 1. Jenna 2005 zua Sunda Kommuna. Fuahea hods zua Kommune Hvalvík ghead, de aufglesd wuan is.
S Wuat "Nesvík" is im Nominativ, Akkusativ und Dativ gleich, im Genitiv sogg ma "(til) Nesvíkar". Oan, wos fo Nesvík is, nennd ma "Nesvíkingar".
Geographie.
Da Uat Nesvík ligg om westlichn Gstod fom Sundini, dea wos d Insln Streymoy und Eysturoy trennd. Es ghead zum Sundalag. Duch Nesvík fiad d Stross 13, iwa de ma iwa d "Brúgvin um Streymin", d Bruckn iwan Strom, auf d Nochbainsl ummikimb. Kuaz dafua zweigg d Stross 54, de auf Tjørnuvík fiad, o. Da Uat bested aus zwoa Wohnheisa, an Gebeide fo da Kommune und am "Leguhusið í Nesvík." A Tei fo da falossna Woifongstation Gjáaroyri bfind si gonz im Nuadn. Nesvík grenzt on Streymnes im Sidn, Saksun im Ostn und Langasandur im Nuadn. Seine Nochbadeaffa on da onan Seit fom Sundini hand Norðskáli und Oyrarbakki.
Gwassa.
Da grejsst Boch fo Nesvík is d "Sunnara Gjánagjógvará" (Sidlicha Klommboch), de bei Gjánoyri in Sundini rinnd. Onane Bach hand d "Nesáir" (Londspizbach) und d "Búðaráir" (Moakdboch).
Beag.
Zwoa Beag gibs z Nesvík: da "Sandfelli" (Sondbeag, 537 m) und da "Rossafelli" (Ressabeag, 453 m). Zwischn eana ligg da Sodl "Streymneshálsur" (318 m).
Gschicht.
Nesvík is eascht Ofong fom 20. Joahunad bsidlt woan, somit iss a "Niðursetubygd" (Sidlungsduaf). 1958 hods fia Hef duat gem, fo dia nua mea nu zwoa stend.
Im Joa 1970 hod ma midn Bau fo da "Brúgvin um Streymin" ogfonga und om 30. Oktowa 1973 iss fian Fakea freigem wuan. Duachn Bau fom "Norðskálatunnilin" im Joa 1976 hod si d Stross zua ana Haptfakeahsoda entwickid.
1993 hod ma s "Leguhusið í Nesvík" baud. Es hondlt si um a evangelischs Bettnloga fo da "Innan Mission", ana evangelischn Mission, mid am Kongress- und Fuatbidungszentrum. Im Joa wead duat 10000-15000 moi iwanocht. 2016 hod ma s "Leguhusið" ausbaud.
Fürstlich Löwensteinscher Park (Bischbrunn)

Fürstlich Löwensteinscher Park is a Gemarkung vo da boarischn Gmoa Bischbrunn im untafränkischn Landkroas Moa-Spessart.
Geografie.
Log.
Da topographisch hechste Punkt vo da Gemarkung befindt si auf (Log) nordwestli vo Neubau, da niedrigste liagt sidwestli vo Sylvan im Weihersgrund auf (Log).
Orte.
De Gemarkung bestät aus zwoa Ortn:
Jeda Ort hod jeweis a Teigebiet.
Nochboagemarkunga.
De oanzge Nochboagemarkung vo da zwoa Teigebietn is Fürstlich Löwensteinscher Park.
Fürstlich Löwensteinscher Park (Esselbach)

Fürstlich Löwensteinscher Park is a Gemarkung vo da boarischn Gmoa Esselbach im untafränkischn Landkroas Moa-Spessart.
Geografie.
Log.
Da topographisch hechste Punkt vo da Gemarkung befindt si auf (Log) im Westn vo Karlshöhe, da niedrigste liagt im Ostn vo Faun auf (Log).
Orte.
De Gemarkung bestät aus drei Ortn:
Jeda Ort hod jeweis zwoa Teigebiete.
Nochboagemarkunga.
Nochboagemarkunga san Fürstlich Löwensteinscher Park und boa Faun om estlichstn vo da sechs Teigebietn Esselbach.
Fürstlich Löwensteinscher Park (Hafenlohr)

Fürstlich Löwensteinscher Park is a Gemarkung vo da boarischn Gmoa Hafenlohr im untafränkischn Landkroas Moa-Spessart.
Geografie.
Log.
De Gemarkung vateit si on da Kroasstroß MSP 26. Da topographisch hechsde Punkt vo da Gemarkung bfindd se af (Log) nerdli vo Diana, da niedrigste liagd nerdli vo Hubertushöhe af (Log).
Orte.
De Gemarkung bsteht aus via Ortn:
Donebn liagd zwischn Diana und Einsiedel no a Teigebiet.
Nochboagemarkunga.
Nochboagemarkunga san Fürstlich Löwensteinscher Park und boa Hubertushöhe om estlichn Teigebiet und boa Lindenfurterhof on de estlichn Teigebietn Windheim.
Gewässa.
Boa Einsiedel und Lindenfurterhof fliaßd de Hafenlohr duach de Gemarkung.
Bahnbrückenmühle (Hafenlohr)

De Eihede Bahnbrückenmühle is a zua Gemarkung Windheim vo da boarischn Gmoa Hafenlohr im untafränkischn Landkroas Moa-Spessart gheande Mui.
Geografie.
Bahnbrückenmühle liagt auf im Spessart on da Hafenlohr zwischn Torhaus Breitfurt und Windheim in da Nech vo Hubertushöhe.